25 نونبر هو اليوم العالمي للقضاء على العنف ضد النساء، ووزارة التضامن والتنمية الاجتماعية والمساواة والأسرة أول ما فكرات فيه هو دير أغنية تحسيسية اختارت يغنيها الرابور “مسلم”. هاد الأغنية جات وطاحت من السما، ماتهدر عليها مادارت حملة اشهارية باش يكشفو أسباب نزولها ماوالو، وهادشي ماعاقت بيه الوزارة حتى طاحو بزاف ديال الأسئلة في اليوتوب وفي صفحات مسلم في مواقع التواصل. التبركيكة لي جابت “كود” أن الوزارة حصلات ويالله كتقلب على أفكار لي تقدر تدوي بيها على العنف الممارس ضد النساء وخصوصا المغربيات. الأغنية اللي تورناوها ك clip/spot وسميتها “لالة” دابا شادة الطوندونس وحققات مليون مشاهدة في يوماين واختيار مسلم حسب المعلقين كان موفق. 
وزارة التضامن حاصلة.. دارت أغنية للقضاء على العنف ضد العيالات وربعات يديها.. ودابا كتقلب على تخريجة